רואים עולם

רואים עולם היה יומן החוץ של הערוץ הראשון ולאחר מכן של כאן 11. הוא שודר בין השנים 1988–2020.

היסטוריה
התוכנית שודרה מאז 1988 מדי מוצאי שבת. עד 2017 שודרה בערוץ הראשון. במאי 2017 עם סגירת רשות השידור התוכנית המשיכה בערוץ כאן 11 במסגרת תאגיד השידור הישראלי, עד פברואר 2020 עת הוחלט להוריד את התכנית. בתוכנית שודרו כתבות העוסקות בשלל נושאי אקטואליה ותרבות מרחבי העולם, ראיונות עם מדינאים, חוקרים ומומחים לענייני חוץ. חלק מהכתבות בתוכנית נלקחו מתוכניות אקטואליה זרות כדוגמת 60 דקות האמריקנית, כתבות הערוץ France 24 ועוד.

את התוכנית ערכו והגישו עמנואל הלפרין ודוד ויצטום, ולאחריהם מכן
ערך והגיש את התוכנית יעקב אחימאיר שעבר מרשות השידור לתאגיד. ברשות השידור ערך את כתבות התוכנית גם אורן נהרי, ששימש כתב ועורך חדשות חוץ בדסק החדשות עד עזיבתו לוואלה!.

עם פתיחת שידורי התאגיד שודרה תוכנית של שעה שבתחילתה היה מבזק חדשות, בהמשך הורד מבזק החדשות ואורך כל תוכנית היה 45 דקות עם כתבות חוץ בלבד. המגזין שודר מיד אחרי חדשות השבת - מגזין חדשות סוף השבוע של הערוץ ונערך על ידי יעקב אחימאיר, שמזוהה יותר מכל עם התוכנית.

ראו גם
 "סדר עולמי"

קישורים חיצוניים

 "רואים עולם" באתר "כאן"
כתבות
 זיו ריינשטיין, איזה אחלה עולם, ynet, 1 ביולי 2009
 צבי גיל, רואים עולם - לא מספיק, אימגו, 24 בנובמבר 2008

הערות שוליים

תוכניות טלוויזיה ישראליות
תאגיד השידור הישראלי: תוכניות וסדרות טלוויזיה
רואים עולם
תוכניות חדשות ואקטואליה